EkBass/fiwiki-20250220-pages-articles huggingface dataset:
S-103 (1939)

S-103 oli Neuvostoliiton laivaston Stalinets-luokan sukellusvene toisessa maailmansodassa. == Valmistus == Alus tilattiin Leningradista Sudomekhilta, missä köli laskettiin 13. marraskuuta 1938. Alus laskettiin vesille 25. huhtikuuta 1939 ja otettiin palvelukseen 30. kesäkuuta 1942.Polmar & Noot 1991 s. 262 == Palvelus == Alus poistettiin palveluksesta 1959. ==Lähteet== * * * * ===Viitteet=== Luokka:Stalinets-luokan sukellusveneet Luokka:Neuvostoliittolaiset toisen maailmansodan sukellusveneet
S-104 (1939)

S-104 oli Neuvostoliiton laivaston Stalinets-luokan sukellusvene toisessa maailmansodassa. == Valmistus == Alus tilattiin Leningradista Sudomekhilta, missä köli laskettiin 13. marraskuuta 1938. Alus laskettiin vesille 25. huhtikuuta 1939 ja otettiin palvelukseen 22. syyskuuta 1942.Polmar & Noot 1991 s. 262 == Palvelus == Alus poistettiin palveluksesta 1959. ==Lähteet== * * * * ===Viitteet=== Luokka:Stalinets-luokan sukellusveneet Luokka:Neuvostoliittolaiset toisen maailmansodan sukellusveneet
Filippiinien ilmavoimien C-130-onnettomuus

Filippiinien ilmavoimien Lockheed C-130 Hercules syöksyi maahan 4. heinäkuuta 2021 Sulussa Filippiineillä. Törmäyksessä kuoli ainakin 45 henkilöä, joista 42 lentokoneen törmäyksessä ja kolme putoamispaikalla. == Lentokone == Onnettomuuten joutunut lentokone oli Lockheed C-130H Hercules, jonka rekisteritunnus oli 5125. Se oli entinen Yhdysvaltain ilmavoimien lentokone, jonka Filippiinien ilmavoimat osti Yhdysvalloilta tammikuussa 2021. == Onnettomuus == Filippiinien ilmavoimien C-130 lähti Villamorin lentotukikohdalta Pasaysta, josta se suuntasi Lumbian lentokentälle, joka sijaitsee lähellä Cagayan de Oron kaupunkia. Lentokone kuljetti henkilöstöä Suluun. Kello 11.30 paikallista aikaa lentokone yritti laskeutua Jolon lentokentälle. Kone suistui kiitotieltä, törmäsi louhokseen harvaan asutun Patikulin kaupungin läheisydessä ja syttyi tuleen törmäyksen yhteydessä. Törmäyksen aikana lentokoneessa oli 92 henkeä, johon kuului kolme lentäjää, viisi muuta miehistön jäsentä ja 84 Filippiinien armeijan henkilöstöä. Ainakin 42 matkustajaa ja 3 siviiliä maassa kuoli. Loukkaantuneita oli 49. == Lähteet == Luokka:Lento-onnettomuudet Filippiineillä Luokka:Vuoden 2021 lento- onnettomuudet
Organ Free

Organ Free on urkuri Kalle Salosen, trumpetisti Antero Prihan ja rumpali Hannu Pikkaraisen vapaan ilmaisun yhtye. Improvisointia painottava free jazz-yhtye Organ Free kertoo säveltävänsä musiikkinsa tässä hetkessä. Yhtye on esiintynyt klubeilla ja festivaaleilla mm. Pietarissa, Helsingissä ja Tukholmassa. Urkuri Kalle Salonen soittaa Hammond-urkujen lisäksi efektoitua Nord syntetisaattoria. Priha soittaa trumpetin ja efekti-pedaalien lisäksi etnisiä puuhuiluja. Pikkarainen rytmittää improvisaatioita mm New Orleansista, sekä jazz,- ja funk-musiikista löytyvin keinoin. Yhtyeen esikuvina ovat muun muassa Peter Brötzman, Paal Nielsen Love, Ken Vandermark, Mats Gustavsson ja Evan Parker. == Lähteet == == Aiheesta muualla == *https://www.facebook.com/organfreemusic *https://www.anteropriha.com/organfree *Jussi Niemi: Levyarvio: Vapaasti Hammondilla! Organ Free -trion kokeellisuus kuulostaa spontaanilta Soundi Luokka:Suomalaiset jazzyhtyeet
Mielen taivas

Mielen Taivas / Sky of Mind on Antero Prihan säveltämä 8-osainen laulusarja Anu Komsille. Sanoitus on Prihan. Teos on sävelletty seitsemään eri kirkkosävellajiin eli ns. moodiin. Kahdeksas osa ”Rauha” on hymni Eino Leinon runoon. Priha soittaa teoksen trumpettisolistina ja Kalle Salonen urkusolistina. Äänite on Komsin Coloramaestron, Prihan Priha Recordsin sekä Teuvo Merkkiniemen ja Kalle Pajamaan Hikinauhat-yhtiön yhteistuotanto. Se julkaistiin 2017 CD-, vinyyli- ja digitaalisena julkaisuna. Teos kantaesitettiin 10.2.2016 Espoon kulttuurikeskuksen Louhisalissa. ==Muusikot== * Anu Komsi, laulu * Kalle Salonen, urut * Antero Priha, trumpetti * Sakari Oramo, viulu * Henrik Perello, viulu * Tuula Riisalo, alttoviulu * Lea Pekkala, sello * Seppo Kantonen ja Antti Ikola koskettimet * Eerik Siikasaari, basso * Hannu Pikkarainen, perkussiot ==Aiheesta muualla== * https://www.anteropriha.com/mielen-taivas Luokka:Suomalaiset albumit Luokka:Vuoden 2017 albumit Luokka:Oopperalevytykset Luokka:Suomalainen kirkkomusiikki
Natsismin alla vainottujen homoseksuaalien muistomerkki

Natsismin alla vainottujen homoseksuaalien muostomerkki () on Berliinissä sijaitseva patsas natsi-Saksan homoseksuaalisten uhrien muistolle. Muistomerkki pystytettiin Tiergartenin puistoon 27. toukokuuta 2008. Sen suunnittelivat tanskalais-norjalainen taiteilijapari Michael Elmgreen ja Inger Dragseth. Patsas on suorakulmion muotoinen ja se on valmistettu betonista. Patsaan yhdessä sivussa on neliön mallinen syventymä, jossa pyörii video suutelevista homoista. Patsas on muistomerkki natsien vainoamille ja surmaamille homoseksuaaleille. == Katso myös == * Homomonument *Pink Triangle Park == Lähteet == Luokka:Berliinin muistomerkit Luokka:Seksuaali- ja sukupuolivähemmistöjen muistomerkit
Kaunis turhuus (Waltari)

Kaunis turhuus on Antero Prihan säveltämä laulusarja Harri Saksalalle ja Antero Prihan orkesterille. Tekstit ovat Mika Waltarin runoja eri vuosikymmeniltä. Musiikki liikkuu tangon ja jazzin eri tyyleissä. Laulusarja on julkaisu CD-levynä vuonna 2009. Waltari huomasi pian kuumien nuoruusrunojen saaman kritiikin ja oman kehityksensä kautta olevansa enemmän prosaisti. Hän kirjoitti kuitenkin koko elämänsä ajan runoja itselleen pöytälaatikkoon säilyttääkseen tunteita ja muistoja elämänsä vaiheista. Runot on julkaistu kokoelmassa Mikan runoja ja muistiinpanoja 1925–1978, ja säveltäjä Antero Priha on säveltänyt ne tätä levyprojektia varten. CD:llä olevat Waltarin runot ovat eri vuosilta: *vuodelta 1926: Inspiraatio, Chanson Monotone, Runo pienille sisarille, Laulu sydämelleni, Tumma jumala ja Koulu. Vuodelta *Vuodelta 1938 Intohimo, 1944-46 Viimeinen kevätyö, Vanhaan tyyliin, Rakastunut kivenhakkaaja, Kenraali kuolee aamunkoitteessa, Elämän lokakuussa, Täysikuu. *Angelus Silesiuksen Taivaan matkamies on Mika Waltarin käännös vuodelta 1978. == Yhtye == Julkaistu lokakuussa 2009 Rosebud Oy;lle / Hannu Paloviita *Harri Saksala, laulu *Antero Priha, trumpetti *Anne-Mari Kanniainen, harmonikka *Antti Heerman, viulu *Ulf Krokfors, basso *Markku Ounaskari, rummut *Antero Priha, säveltäjä *Mika Waltari, sanoittaja *Risto Hemmi, äänitys, miksaus 2009 *Henrik Otto Donner, tuottaja https://anteropriha.bandcamp.com/album/kaunis-turhuus ==Lähteet== Luokka:Mika Waltari Luokka:Suomalaiset albumit Luokka:Vuoden 2009 albumit
Kerttu Selin

Kerttu Olga Selin (2. maaliskuuta 1925 Kuhmoinen – 13. syyskuuta 1996 Helsinki) oli suomalainen mannekiinikoulun johtaja ja suomalaisen mannekiinikoulutuksen uranuurtajia.Kerttu Selinin muistokirjoitus Helsingin Sanomissa. Selin perusti mannekiininkoulun Helsinkiin vuonna 1959 ja johti sitä yli 35 vuotta. Useat Suomen merkittävimmistä malleista kävivät hänen koulunsa. Selin on haudattu Hietaniemen hautausmaalle Helsinkiin. ==Lähteet== Luokka:Vuonna 1925 syntyneet Luokka:Vuonna 1996 kuolleet Luokka:Mallitoimistot Luokka:Suomalaiset yrittäjät Luokka:Suomalaiset muotialan vaikuttajat
Petter Wilhelm Snellman (kauppias)

Petter Wilhelm Snellman (29. kesäkuuta 1834 Tervola – 10. marraskuuta 1900 Oulu) oli suomalainen Oulussa vaikuttanut kauppias, laivanvarustaja ja kunnallisneuvos.Petter Wilhelm Snellman, Oulun Ilmoituslehti, 11.11.1900, nro 132, s. 2, Kansalliskirjaston digitaaliset aineistotGeni.com : Petter Wilhelm SnellmanKuolleita, Uusi Suometar, 11.11.1900, nro 282, s. 3, Kansalliskirjaston digitaaliset aineistot Snellmanin vanhemmat olivat Tervolan kappalainen, varapastori Adolf Snellman (1783–1843) ja Sara Christina Cajaner (1803–1874). Snellman kävi lyhyen aikaa Oulun triviaalikoulua ja oli sitten kauppa-apulaisena 1847-1851 kauppaneuvos Frans Johan Franzénin liikkeessä Oulussa. Hän lähti merille jo 17-vuotiaana oululaisessa Hoppet-laivassa. Hän suoritti perämiehen tutkinnon Kristiinankaupungissa 1855 ja merikapteenin tutkinnon Helsingissä 1858. Snellman oli vuodesta 1860 priki Kemin päällikkönä kolme vuoden ajan ja sen jälkeen Freden ja Helios-nimisten laivojen päällikkönä.Yrjö Kotivuori, Ylioppilasmatrikkeli 1640–1852: Adolf Snellman. Verkkojulkaisu 2005. Luettu 4.7.2021. Snellman asettui sitten asumaan Ouluun ja perusti sinne 1872 kauppaliikkeen. Vuonna 1880 hänet valittiin Oulun kunnallisraatimieheksi ja hän hoiti tätä tointa parikymmentä vuotta ollen viimeisinä vuosina virkavapaalla terveyssyistä. Snellman sai kunnallisneuvoksen arvon 1898. Snellman oli Oulun kauppiaitten eläkekassan rahastonhoitajana, Oulun säästöpankin johtokunnan jäsenenä sekä useiden oululaisten kauppiaiden liikeyritysten johtajana. Snellman oli naimisissa Louise (Lovisa) Fellmanin (1846–1870) kanssa ja sen jälkeen Fredrika Fellmanin (1848–1917) kanssa. Sisäasiainministeriön kansliapäällikkö ja hallitusneuvos Petter Wilhelm Snellman oli hänen poikansa toisesta avioliitosta. Snellmanin veli Anton Erik Snellman (1836–1899) oli Oulun tyttökoulun opettaja ja vuodesta 1888 Tervolan meijerikoulun perustaja ja johtaja.Ylioppilasmatrikkeli 1853–1899 : Anton Erik Snellman == Lähteet == Luokka:Suomalaiset kauppiaat Luokka:Suomalaiset merikapteenit Luokka:Suomalaiset laivanvarustajat Luokka:Oulun raatimiehet Luokka:Vuonna 1834 syntyneet Luokka:Vuonna 1900 kuolleet
Lise Vidal

Lise Vidal (24. marraskuuta 1977 – 2. heinäkuuta 2021)Voile : la Marseille Lise Vidal est décédée oli ranskalainen purjelautailija. Hän kilpaili vuoden 2000 kesäolympialaisissa ja sijoittui yhdeksänneksi.Lise Vidal Olympic Results ==Lähteet== Luokka:Ranskalaiset kilpapurjehtijat Luokka:Vuonna 1977 syntyneet Luokka:Vuonna 2021 kuolleet
Jennifer Ehlen filmografia

Tämä on Jennifer Ehlen filmografia. == Elokuvat == Vuosi Nimi Rooli 1994 Backbeat Cynthia Powell 1997 Tie paratiisiin Rosemary Leighton-Jones 1997 Wilde Constance Lloyd Wilde 1998 Bedrooms and Hallways Sally 1999 Antaa kaiken kiertää (This Year’s Love) Sophie 1999 Isän, pojan ja pojanpojan nimeen (Sunshine) Valerie Sonnenschein 2002 Possession Christabel LaMotte 2005 The River King Betsy Chase 2006 Alpha Male Alice Ferris 2007 Before the Rains Laura 2008 Pride and Glory Abby Tierney 2009 The Greatest Joan 2010 Kuninkaan puhe Myrtle Logue 2011 Tartunta (Contagion) tohtori Ally Hextall 2011 Vallan kääntöpuoli Cindy Morris 2011 Kohtalon valvojat 2012 Zero Dark Thirty 2014 RoboCop 2014 Black or White Carol 2014 A Little Chaos Madame de Montespan 2014 The Forger Kim 2015 Fifty Shades of Grey Carla 2015 Spooks: The Greater Good Geraldine Maltby 2015 Advantageous Isa Cryer 2016 Little Men Kathy Jardine 2016 The Fundamentals of Caring Elsa 2016 A Quiet Passion Lavinia Dickinson 2017 Fifty Shades Darker 2017 Detroit 2017 I Kill Giants rouva Thorson 2017 Wetlands Kate 2018 The Miseducation of Cameron Post tohtori Lydia Marsh 2018 Monster Katherine O'Brien 2018 Fifty Shades Freed 2018 Vox Lux 2018 Take Point 2019 The Wolf Hour 2019 Run This Town Judith 2019 The Professor and the Madman 2019 Beneath the Blue Suburban Skies 2019 Saint Maud Amanda 2019 All Rise Katherine O’Brien 2021 John and the Hole Anna == Televisio == Vuosi Nimi Rooli 1992 The Camomile Lawn nuori Calypso 1995 Ylpeys ja ennakkoluulo Elizabeth Bennet 1997 Melissa Melissa McKensie == Lähteet == * . Viitattu 4.7.2021. * == Aiheesta muualla == * Luokka:Filmografiat
Pink Triangle Park

Pink Triangle Park on natsi-Saksan tappamien homoseksuaalien muistoksi rakannettu muistomerkki San Franciscossa Kaliforniassa. Puistossa on viisitoista graniitista tehtyä pylvästä. Jokainen pylväistä edustaa 1000 keskitysleirillä kuollutta vainon uhria. Pylväät ovat kolmikulmaisia, ja niiden ylöspäin osoittavat sivut ovat vaaleanpunaisia. Keskellä puistoa on iso, ruusukvartsin palasista kasattu kolmio, joka symboloi rakkautta, paranemista ja ylpeyttä (pride). Puiston vierailijat voivat ottaa palan ruusukvartsia mukaansa kaatuneiden homojen muistolle, ja levittääkseen sanaa toivosta ja rakkaudesta ympäri maailmaa. Puisto avattiin 10. joulukuuta 2001. Puiston vaaleanpunaiset kolmiot viittaavat Natsi-Saksan keskitysleirien tapaan erottaa homomiehet muista vangeista merkitsemällä heidät vaaleanpunaisella kolmiolla. Mustaa kolmiota natsit käyttivät puolestaan "epäsosiaalisten" ihmisten, kuten lesbojen merkitsemiseen. Juutalaisten homojen merkitsemiseen käytettiin puolestaan vaaleanpunaista kolmiota, jonka taustalla on keltainen kolmio. Seksuaalivähemmistön edustajat ovat sittemmin omineet symbolit itselleen, ja käyttävät niitä nykyään voimaannuttavina muistutuksina aktiivisesta taistelusta. Vaaleanpunainen kolmio oli myöhemmin myös osa AIDSin vastaisen taistelun symboliikkaa. == Katso myös == * Homomonument * Natsismin alla vainottujen homoseksuaalien muistomerkki == Lähteet == Luokka:San Franciscon rakennukset ja rakennelmat Luokka:Seksuaali- ja sukupuolivähemmistöjen muistomerkit Luokka:Yhdysvaltain muistomerkit
Sápmi Pride

Sápmi Pride on Saamenmaalla järjestettävä saamelaisten pride-tapahtuma, joka on järjetetty vuosittain vuodesta 2014. Pridefestivaalin aikana järjestetään mm. konsertteja, luentoja, pridekulkuetta ja työpajoja Sápmi Priden tarkoituksena on nostaa esille seksuaali- ja sukupuolivähemmistöjen oikeuksia, yhdenvertaisuutta ja kulttuuria. Sen lisäksi se luo fyysisen paikan, jossa sateenkaarisaamelaiset voivat tutustua toisiinsa ja samalla sekä olla saamelaisia että kuulua seksuaali- ja sukupuolivähemmistöihin kokematta vähemmistöstressiä kummastakaan. == Historia == Ensimmäinen Sápmi Pride järjestettiin 16.-19\. lokakuuta 2014 Kiirunassa. Sen järjesti ruotsinsaamelainen nuortenjärjestö Sáminuorra. Festivaalin toisena päivänä perustettiin Queer Sámit -yhdistys ja Jenni Laiti kertoi Gállokin protestitaiteesta. Lauantaina oli festivaalin pridekulkue, Sofia Jannokin konsertti ja yökerho. Pridekulkueeseen osallistui suunnilleen 300 ihmistä. Sunnuntaina pidettiin mm. sateenkaarimessu. Seuraavana vuonna Sápmi Pride oli 29.-31\. toukokuuta Kaarasjoella. Festivaalin järjesti edellisen Sápmi Priden aikana perustettu Queer Sámit -yhdistys. Tämä pridefestivaali oli ensimmäinen paikka, johon Heidi Lunabban ja Ilar Gunilla Perssenin luoma Tvättlina – Pyykkinaru -yhteisötaideprojekti siirtyi vuoden 2014 Jeppis Priden jälkeen. Kaarasjoella pyykkinaruja oli sekä Pridetalon että Pridelaavun ulkopuolella ja sisällä sekä runsaasti ympäri kylää. Sen lisäksi pridekulkueen osallistujat kantoivat mukanaan yhtä pyykkinarua läpi kylän. Suomen puolella Sápmi Pride järjestettiin ensimmäisen kerran vuonna 2017, jolloin se järjestettiin Inarissa. Se piti alun perin järjestää jo vuonna 2016 Inarissa, mutta se siirrettiin Koutokeinoon protestina Kautokeinon seurakuntaneuvoston päätökselle kieltää seksuaalivähemmistöjen vihkiminen seurakunnan kirkoissa. Oli tarkoitus järjestää vuoden 2020 Sápmi Pride taas Suomen puolella Saamenmaata, tällä kertaa Utsjoella, mutta koronaviruspandemian vuoksi pridefestivaali siirrettiin järjestettäviksi vuoteen 2021. == Tapahtumat == Vuosi Sijainti Saamenmaalla Kunta 2014 Ruotsin puolella Kiiruna 2015 Norjan puolella Kaarasjoki 2016 Norjan puolella Koutokeino 2017 Suomen puolella Inari 2018 Ruotsin puolella Östersund 2019 Norjan puolella Trondheim 2020 ei järjestetty ei järjestetty 2021 Suomen puolella Utsjoki 2022 Ruotsin puolella Jokkmokk 2023 Suomen puolella Hetta 2024 Norjan puolella Bodø == Katso myös == *Sápmi Priden sivu Facebookissa == Lähteet == Luokka:Seksuaali- ja sukupuolivähemmistöjen kulttuuri Luokka:Saamelainen kulttuuri
Anders als die Andern

Anders als die Andern () on vuonna 1919 Weimarin tasavallassa valmistettu mykkäelokuva. Kyseistä elokuvaa pidetään historian ensimmäisenä homomyönteisenä elokuvana. Elokuva oli menestys jo heti ensi-iltansa jälkeen. Elokuvan rahoitti Institut für Sexualwissenschaft. Elokuvan näyttäminen kiellettiin vuosi sen julkaisun jälkeen, koska se rikkoi ns. 175. pykälää, joka kriminalisoi homoseksuaalisuuden. Elokuvan näyttäminen sallittiin ainoastaan seksologisen instituutin tiloissa opetustarkoituksessa. Natsien noustua valtaan elokuva pyrittiin hävittämään kokonaan. Osia alkuperäisestä elokuvasta löydettiin uudelleen 1970-luvulla, ja nykyään noin kolmannes alkuperäisestä filmistä on säilynyt. Elokuva on sittemmin rekonstruoitu mm. vuonna 1927 tehdyn lyhennelmän ja aikalaiskertomusten mukaan. ==Lähteet== Luokka:Vuoden 1919 saksalaiset elokuvat Luokka:Saksalaiset mustavalkoelokuvat Luokka:Saksalaiset mykkäelokuvat Luokka:Elokuvat seksuaali- ja sukupuolivähemmistöistä
Jonas Albert Sandman

Jonas Albert Sandman (25. maaliskuuta 1866 Haapavesi – 10. huhtikuuta 1947 Oulunkylä) oli suomalainen kollegineuvos, kalastuksentarkastaja ja valokuvaaja.Ylioppilasmatrikkeli 1853–1899Suomen Kalakirjasto : Kalastushallinnon ensimmäiset virkamiehet Sandmanin vanhemmat olivat kruununvouti, kihlakunnantuomari Nils Edvard Sandman (1829–1890) ja Laura Cecilia Nygrén. Hän pääsi ylioppilaaksi Oulun ruotsalaisesta lyseosta 1885 ja valmistui Helsingin yliopistosta filosofian kandidaatiksi 1891.Yrjö Kotivuori, Ylioppilasmatrikkeli 1640–1852: Nils Edvard Sandman. Verkkojulkaisu 2005. Luettu 4.7.2021. Sandman oli Suomen Kalastusyhdistyksen ensimmäinen sihteeri ja hän toimi vuodesta 1892 alkaen kalastustarkastajan apulaisena. Kalastustarkastajana Sandman oli 1904–1918. Hän edusti Suomea kansainvälisessä merentutkimusneuvostossa vuosina 1904–1918 ja oli Suomen Kalastusyhdistyksen puheenjohtajana 1906–1911. Sandman harrasti valokuvausta ja tallensi valokuviinsa kalastusta ja ravustusta. Sandman kuoltua perustettiin 1947 hänen testamenttisäätiönsä Fiskeri-inspektot J.Alb.Sandmans stiftelse för understödjande av Finlands havsfiskare. == Julkaisuja == * Några iakttagelser om Leptodora hyalina i Finland. Acta Societatis pro fauna et flora Fennica 15, 6. Societas pro fauna et flora Fennica, Helsingfors 1898-1899 * Om fryshus: föredrag hållet vid Fiskeriföreningens i Finland höstmöte den 30 sept. 1899. Fiskeriföreningen i Finland, Helsingfors 1900, suomeksi nimellä Jäähdytyshuoneista: esitelmä Suomen kalastusyhdistyksen syyskokouksessa syyskuun 30 p:nä 1899. Suomen kalastusyhdistys, Helsinki 1900 * Fiskeriinspektörens årsberättelse för 1910. Senaten, Helsingfors 1911 == Lähteet == == Aiheesta muualla == * Jonas Albert Sandman, valokuva vuodelta 1894. Museovirasto, Historian kuvakokoelma (Finna) * Jonas Albert Sandmanin ottamia valokuvia Finnassa Luokka:Suomalaiset virkamiehet Luokka:Suomalaiset valokuvaajat Luokka:Vuonna 1866 syntyneet Luokka:Vuonna 1947 kuolleet
Kędzierzyn-Koźle

Kędzierzyn-Koźle () on kaupunki ja oma kuntansa Kędzierzyn-Koźlen piirikunnassa Opolen voivodikunnassa Puolassa. Sen väkiluku oli vuoden 2019 lopussa 60 641\. Kędzierzyn-Koźle on piirikuntansa hallinnollinen keskus. Kędzierzyn-Koźlen pinta-ala on noin 124 neliökilometriä. Kaupunki rajoittuu Bierawan, Cisekin, Leśnican, Reńska Wieśin, Rudziniecin, Ujazdin ja Zdzieszowicen kuntiin. Se sijaitsee Kotlina Raciborskan (”Racibórzin laakso”) fyysismaantieteellisellä alueella. Korkeus merenpinnasta vaihtelee kaupungissa 165 metristä 222,5 metriin. Oderjoki virtaa Kędzierzyn-Koźlen kaupungissa. Siitä haarautuvat kaupungin alueella sivujoki Kłodnica sekä Kłodnican ja Gliwicen kanavat. Kędzierzyn-Koźlen kaupunki muodostettiin vuonna 1975 Kędzierzynin, Koźlen, Kłodnican ja Sławięcicen siihenastisista kaupungeista. Vuoden 2019 joulukuussa Kędzierzyn-Koźlessa asui 60 641 asukasta, joista 51,9 prosenttia oli naisia ja 48,1 prosenttia miehiä. Vuonna 1995 kaupungin väkiluku oli 70 648. Alle 18-vuotiaiden osuus piirikunnan väestöstä oli vuoden 2019 joulukuussa 15,1 prosenttia, työikäisten 59,9 prosenttia ja eläkeikäisten 25,1 prosenttia. Väestön keski-ikä oli 44,1 vuotta. Kaupungin työttömyysaste oli vuoden 2019 lopussa noin 7,6 prosenttia. Työssäkäyvistä asukkaista 38,3 prosenttia työskenteli teollisuus- tai rakennusalalla, 19,6 prosenttia palvelualalla, 15,0 prosenttia maatalousalalla ja 1,7 prosenttia rahoitusalalla. == Lähteet == == Aiheesta muualla == * Luokka:Opolen voivodikunnan kunnat Luokka:Opolen voivodikunnan kaupungit
Lübbenau

Lübbenau virallisesti Lübbenau / Spreewald sorbiksi Lubnjow / Błota on kaupunki Saksassa Brandenburgin osavaltiossa Oberspreewald-Lausitzin piirikunnassa 82 kilometriä Berliinistä kaakkoon. Kaupunki sijaitsee Spreewaldin metsäalueella ja se kuuluu perinteiseen sorbien asuma-alueeseen. Kaupunki onkin kaksikielinen. Kaupungissa asuu vähän yli 15 000 asukasta.Lübbenau: Daten & Fakten Lübbenau mainitaan ensimmäisen kerran vuonna 1315Lübbenau History at a Glance Vuosina 1364-1635 Lübbenau kuului Böömin kuningaskuntaan, jonka jälkeen se oli aina vuoteen 1815 osa Saksia ja joutui sen jälkeen Preussin kuningaskunnan haltuun. ==Lähteet== ==Aiheesta muualla== * Kaupungin kotisivut (saksaksi Luokka:Saksan kaupungit Luokka:Brandenburgin kunnat
Maram Kaire

Maram Kaire (s. 1978 Dakar) on senegalilainen tähtitieteilijä. Hän on ensimmäinen senegalilainen, jonka mukaan on nimetty asteroidi (35462 Maramkaire, alun perin 35462 1998 DW 23). Kaire kiinnostui tähtitieteestä lapsena kirjallisuuden kautta ja rakensi ensimmäisen kaukoputkensa 14-vuotiaana. Hän opiskeli Ranskassa järjestelmäinsinööriksi. Palattuaan vuonna 2006 Senegaliin hän oli mukana perustamassa järjestöä l'Association sénégalaise de promotion de l'astronomie (l'ASPA), jonka tavoitteena on levittää tietoa tähtitieteestä ja innostaa senegalilaisia nuoria opiskelemaan sitä. Kaire itse on ollut mukana kahdessa NASA:n operaatiossa vuosina 2018 ja 2020. ==Lähteet== Luokka:Senegalilaiset tähtitieteilijät Luokka:Vuonna 1978 syntyneet Luokka:Elävät henkilöt
Kaksoisjäsennys

Kaksoisjäsennys on kielitieteellinen käsite, joka tarkoittaa sitä, että luonnollisissa kielissä symboli jakautuu (ensimmäinen jäsennys) merkitykseen ('auto') ja muotoon (ruots. bil, eng. car jne.) ja muoto jakautuu (toinen jäsennys) vielä pienempiin itsenäisiin yksiköihin (esimerkiksi foneemit). Kaksoisjäsennys tekee luonnollisista kielistä ilmaisuvoimaisia verrattuna sellaisiin viestimisjärjestelmiin, joissa muoto koostuu vain yhdestä jakamattomasta kokonaisuudesta (esimerkiksi liikennevalojen värit). ==Lähteet== Luokka:Kielitiede
Dune (videopeli)

Dune on Cryo Interactiven kehittämä ja Virgin Gamesin julkaisema seikkailupeli, joka on julkaistu vuonna Amigalle, DOS:lle ja Sega CD:lle. Peli perustuu Frank Herbertin kirjaan Dyyni. Pelin arvosteluissa on kiinnitetty huomiota Stéphane Picqin ääniraitaan. == Pelaaminen == Peli yhdistää seikkailupeliä ja strategisia elementtejä. Pelissä on myös managerointia ja hieman taistelua. Pelaaja ohjaa Paul Atreidesia, joka tutustuu palatsin salaisuuksiin ja ansaitsee Fremenien luottamuksen. Fremen-heimoista voi tulla rohdon kerääjiä, sotilaita tai myöhemmin ekologeja. Rohtoa tarvitaan varusteiden hankintaan ja maksuksi keisarille, joka lähettää ryhmänsä tappamaan Paulin mikäli maksua ei tapahdu. == Kehitys == Pelin kehitys alkoi Cryo Interactivella vuonna 1989 ja se keskeytettiin vuonna 1990 johdon vaihduttua Virgin Interactivella. Virgin ei ollut tyytyväinen pelin estetiikkaan ja sen yhdistelmään seikkailua ja strategiaa, jonka johdosta lisenssi annettiin Westwood Studiosille Dune II:n kehitykseen. Cryo kuitenkin jatkoi pelin kehitystä salassa. Peli perustuu Herbertin kirjaan, mutta osa sen estetiikasta on peräisin David Lynchin elokuvasovituksesta Dyyni. Pelin päähenkilö muistuttaa Kyle MacLachlania, joka esitti päähenkilöä Paul Atreidesia elokuvassa ja Pohjois-Amerikan julkaisussa on myös hänen kuvansa pelin kannessa. == Ääniraita == Pelin ääniraita on julkaistu nimellä Dune: Spice Opera.https://vgmdb.net/album/1769 Tilt-lehti (ranskalainen lehti) myönsi Stéphane Picqille Golden Tilt -palkinnon. == Vastaanotto == Peli on saanut CU Amiga -lehden arvostelussa arvosanaksi 83%. Peli on saanut The One -lehden arvostelussa arvosanaksi 90%. Peli oli kaupallinen menestys myyden vuoteen 1997 mennessä. == Lähteet == == Aiheesta muualla == * * Luokka:Vuoden 1992 videopelit Luokka:Kirjoihin perustuvat videopelit Luokka:Amiga-pelit Luokka:DOS-pelit
Virolahden lukio

Virolahden lukio on Virolahdella sijaitseva suomenkielinen lukio. Se sijaitsee samassa tilassa Virolahden yläasteen kanssa. Lukiossa on alle 50 opiskelijaa vuonna 2021, 2000-vuosikymmenen alkupuolella opiskelijoita oli 90. Virolahden kunta suunnitteli lukion opiskelijamäärän kasvattamista hakemalla uzbekistanilaisia opiskelemaan lukioon Finest Future -yrityksen kautta, mutta hanke kaatui kunnanhallituksessa. Pienen opiskelijamääränsä vuoksi Virolahden lukio on houkutellut uusia opiskelijoita kustantamalla lukiolaisille ilmaiset koulumatkat ja kannettavat vuodesta 2005 alkaen. Lukio on tehnyt yhteistyötä Harjun oppimiskeskuksen kanssa mahdollistaen lukio-opintojen yhdistämisen hevosalan opintoihin. Harjun oppimiskeskuksen ja Virolahden lukion yhteistyö päättyi vuonna 2021, kun oppimiskeskus valitsi Haminan lukion uudeksi yhteistyökumppanikseen. Virolahden lukio ja Harjun oppimiskeskus tekivät yhteistyötä 1990-luvulta lähtien. == Lähteet == Luokka:Virolahti Luokka:Suomen lukiot
Onnelliset

Onnelliset voi tarkoittaa seuraavia: * Onnelliset, Hannu Lemisen ohjaama draamaelokuva vuodelta 1954 * Onnelliset, Wille Hyvösen ohjaama dokumenttielokuva vuodelta 2015 * ”Onnelliset” (”Jo valkenee kaukainen ranta”), Aleksis Kiven kirjoittama ja Oskar Merikannon säveltämä laulu * ”Onnelliset”, Leevi Madetojan säveltämä laulu * ”Onnelliset”, Leevi and the Leavingsin kappale albumilta Mies joka toi rock ’n’ rollin Suomeen.
Paul Morand

Paul Morand (1888 Pariisi, Ranska – 1976 Pariisi, Ranska) oli ranskalainen kirjailija ja diplomaatti. Hän oli Vichyn Ranskan aikana Ranskan suurlähettiläs, ja se katkaisi hänen diplomaattiuransa. Hänen valintaansa 1959 Ranskan akatemiaan paheksuttiin voimakkaasti, ja nimitys toteutui vasta 1968. Tuotannossaan Morand käsittelee usein maailmansotien välisen ajan henkistä tilaa. Romaaneissaan hän käyttää elokuvamaista kerrontaa. ==Suomennetut teokset== * Ihanteita etsimässä (Le Bouddha vivant, 1927), suom. Valfrid Hedman, Karisto 1932 Sarja: Uusia romaaneja, 30 ==Lähteet== ==Aiheesta muualla== Luokka:Ranskalaiset kirjailijat Luokka:Vuonna 1888 syntyneet Luokka:Vuonna 1976 kuolleet
Kyösti Sipilä

Heikki Kyösti Sipilä (22. toukokuuta 1872 Siikajoki – 30. kesäkuuta 1931 Ollila, Terijoki) oli suomalainen pappi, päätoimittaja ja kouluneuvos.Sipilä, Heikki Kyösti. Suomen papisto 1800–1920 -verkkojulkaisu. Helsinki: Suomalaisen Kirjallisuuden Seura, 2017 (viitattu 5.7.2021) Ylioppilasmatrikkeli 1853–1899Kouluneuvos Kyösti Sipilä, Helsingin Sanomat, 01.07.1931, nro 173, s. 2, Kansalliskirjaston digitaaliset aineistot Kyösti Sipilän vanhemmat olivat kirkkoherra, rovasti Johan Gustaf Sipilä ja Sofia Alexandra Palmqvist. Hän kävi Oulun ja Kuopion lyseoita ja pääsi ylioppilaaksi 1892. Sipilä suoritti Helsingin yliopistossa teologisen erotutkinnon 1896 ja hänet vihittiin papiksi samana vuonna. Vuonna 1908 Sipilä kävi tutustumassa sokeiden opetukseen ja kasvatukseen Saksassa ja Itävallassa. Sipilä oli Kaavin kirkkoherran apulaisena 1896, Leppävirran kirkkoherran virallisena apulaisena 1896, vt. kirkkoherrana valtiopäivien aikaan 1897, Kuopion papiston apulaisena 1897–1899 ja Kuopion tuomiokapitulin notaarina 1900–1904. Hän oli Kuopion sokeainkoulun opettajana 1898–1900, Suomen Kirkon Julkisten Sanomien toimittajana 1900–1921 ja Helsingin sokeainkoulun johtajana 1904–1926. Sipilä toimi apulaisesittelijänä opetusministeriössä 1919–1927 ja hän oli kouluhallituksen aistiviallisopetuksen tarkastajana ja kouluneuvoksena vuodesta 1927 alkaen. Sipilä oli Suomen Sokeain Liiton puheenjohtajana 1908–1913 sekä 1919–1922 ja Sokeain Airut-lehden päätoimittajana 1912–1927. Hän oli myös Suomalaisen Teologisen Kirjallisuusseuran sihteerinä ja rahastonhoitajana. Kyösti Sipilä oli naimisissa 1896–1930 Lydia Karolina Tallqvistin (1865–1930) kanssa. Heidän poikansa oli professori Arvo Sipilä. == Lähteet == Luokka:Suomen evankelis- luterilaisen kirkon papit Luokka:Suomalaiset opettajat Luokka:Suomalaiset päätoimittajat Luokka:Vuonna 1872 syntyneet Luokka:Vuonna 1931 kuolleet
Kyproksen turkkilainen liittovaltio

Kyproksen turkkilainen liittovaltio () oli nykyisen Pohjois-Kyproksen turkkilaisen tasavallan alueella vuosina 1975–1983 sijainnut tunnustamaton valtio. Se perustettiin 13. marraskuuta 1975 Kyproksenturkkilaisten autonomisen hallinnon seuraajaksi, ja lakkautettiin 15. marraskuuta 1983 valtion siirryttyä käyttämään nimeä Pohjois-Kyproksen turkkilainen tasavalta. == Lähteet == Luokka:Historialliset valtiot Luokka:Pohjois-Kypros
Voimamiesten Saarijärvi Open

Voimamiesten Saarijärvi Open -kilpailut ovat Keski-Suomen Voimailijoiden järjestämiä voimamieskilpailuita, joihin osallistui Suomen vahvimpia miehiä. Kilpailu järjestettiin 12 kertaa vuosina 2002-2013. Vuonna 2008 kilpailuun osallistui Espanjan vahvin mies Juan Carlos Heredia Cortés. Ainoa moninkertainen Saarijärvi Open voittaja on ollut Juha-Matti Järvi, joka ylsi kolmeen peräkkäiseen voittoon vuosina 2007, 2008 ja 2009. == Voimamiesten Saarijärvi Open -kilpailuiden mitalistit == 2002 1\. Juha-Matti Räsänen 2\. Jarmo Hirvi 3\. Jari Mäkinen 2003 1\. Tomi Lotta 2\. Hannu Vilkko 3\. Juha Heikkilä 2004 1\. Hannu Vilkko 2\. Juha-Matti Järvi 3\. Mika Mattila 2005 1\. Jani Kolehmainen 2\. Mika Mattila 3\. Juhani Pakkala 2006 1\. Mika Mattila 2\. Juhani Pakkala 3\. Marko Laitinen 2007 1\. Juha-Matti Järvi 2\. Ville Vihola 3\. Harri Peltomaa 2008 1\. Juha-Matti Järvi 2\. Kai Pasanen 3\. Juan Carlos Heredia Cortés 2009 1\. Juha-Matti Järvi 2\. Juha Harrivaara 3\. Jarmo Hirvi 2010 1\. Janne Rahikainen 2\. Veli-Pekka Kauhanen 3\. Jarno Leppämäki 2011 1\. Veli-Pekka Kauhanen 2\. Henri Peiponen 3\. Jyrki Rantanen 2012 1\. Jarno Jokinen 2\. Martti Harjapää 3\. Veli-Pekka Kauhanen 2013 1\. Jyrki Rantanen 2\. Kirmo Varvikko 3\. Martti Harjapää ==Lähteet== Luokka:Voimamieskilpailut Luokka:Suomen urheilutapahtumat Luokka:Saarijärven urheilu
Dirikkidekafluoridi

Dirikkidekafluoridi (S2F10) eli rikkipentafluoridi on rikin ja fluorin muodostama epäorgaaninen molekyyliyhdiste. ==Ominaisuudet ja valmistus== Huoneenlämpötilassa dirikkidekafluoridi on väritöntä nestettä, joka haihtuu helposti. Yhdiste ei liukene veteen, mutta reagoi kuumennettaessa veden kanssa ja myös useiden muiden aineiden kanssa. Kuumennettaessa yhdistettä yli 150 °C:n lämpötilaan se disproportioituu rikkitetrafluoridiksi ja rikkiheksafluoridiksi. Dirikkidekafluoridi on hyvin myrkyllistä.Jean Aigueperse, Paul Mollard, Didier Devilliers, Marous Chemla, Robert Faron & René Romano, Jean Pierre Cuer : Fluorine Compounds, Inorganic, Ullmann's Encyclopedia of Industrial Chemistry, John Wiley & Sons, New York, 2000. Dirikkidekafluoridia muodostuu rikin ja fluorin reagoidessa keskenään. Se on rikkiheksafluoridin valmistuksen sivutuote ja sitä muodostuu myös eristekaasuna käytetyn rikkiheksafluoridin hajotessa. Laboratorioissa dirikkidekafluoridia tuotetaan rikkikloridipentafluoridin fotolyysillä. ==Lähteet== Luokka:Fluoridit Luokka:Rikkiyhdisteet
Iina Hyttinen

Iina Laura Amanda Hyttinen (s. 18. syyskuuta 1991) on suomalainen sosiaalisen median vaikuttaja ja yrittäjä. Hyttinen asuu miehensä ja lastensa kanssa Helsingissä. Hän aloitti perhe- ja lifestyle-aiheisen bloginsa But I'm a Human not a Sandwich kirjoittamisen vuonna 2011 odottaessaan esikoistaan. Blogi on yksi Suomen suosituimmista ja sillä on noin 80 000 lukijaa kuukaudessa. Hyttinen ja hänen miehensä Otto ovat tehneet Yhdessä-podcastia. == Lähteet == Luokka:Suomalaiset bloginpitäjät Luokka:Vuonna 1991 syntyneet Luokka:Elävät henkilöt
Jakub Brabec

Jakub Brabec (s. 6. elokuuta 1992 Praha, Tšekkoslovakia) on tšekkiläinen jalkapalloilija, pelipaikaltaan keskuspuolustaja. Hän on vuodesta 2021 alkaen edustanut Kreikan Superliigassa pelaavaa Aris Thessalonikia. Hän on aiemmin pelannut kotimaansa lisäksi Belgiassa ja Turkissa. Hän on pelannut Tšekin maajoukkueessa vuodesta 2016. Brabec aloitti liigauransa Viktoria Žižkovin joukkueessa kausina 2008–2011. Hän edusti Sparta Prahaa kaudet 2011–2016 mutta oli lainalla Zbrojovka Brnossa kauden 2012–2013. Kaudella 2013–2014 hän voitti Tšekin liigamestaruuden ja cupin. Kaudella 2015–2016 Sparta eteni Eurooppa- liigassa puolivälieriin ja Brabec pelasi joukkueen 12 ottelusta kymmenen mutta oli varoitustilin täyttymisen vuoksi poissa toisesta puolivälieräottelusta Villarrealia vastaan. Elokuussa 2016 Brabec siirtyi belgialaisseura Genkiin. Hän pelasi kauden 2016–2017 Eurooppa-liigassa 11 ottelua avauskokoonpanossa Genkin yltäessä puolivälieriin. Kauden 2018–2019 alkupuolen Brabec oli lainalla turkkilaisseura Rizesporissa ja helmikuusta eteenpäin Viktoria Plzeňissä, johon hän siirtyi kesällä 2019 pysyvästi. Elokuussa 2021 hän siirtyi kreikkalaisseura Arisiin. Brabec on kauden 2023–2024 loppuun mennessä pelannut Tšekin liigassa 169 ottelua, joissa hän on tehnyt kymmenen maalia, Turkin Superliigassa 17 ottelua, Belgian liigassa 37 ottelua, joissa hän on tehnyt kaksi maalia, ja Kreikan Superliigassa 90 ottelua, joissa hän on tehnyt kolme maalia. Brabec pelasi useissa Tšekin nuorisomaajoukkueissa. Hän pelasi ensimmäisen kerran Tšekin A-maajoukkueessa maaliskuussa 2016 ystävyysottelussa Ruotsia vastaan. Hän on huhtikuun 2024 loppuun mennessä pelannut 41 A-maaottelua, joissa 36 kertaa avauskokoonpanossa. Ensimmäisen A-maaottelumaalinsa hän teki lokakuussa 2019 voitokkaassa EM-karsintaottelussa Englantia vastaan ja toisen marraskuussa 2021 MM-karsintaottelussa Viroa vastaan. Kesän 2021 EM-kilpailuissa hän pelasi puolivälierässä Tanskaa vastaan tultuaan 65. minuutilla vaihdosta kentälle loukkaantuneen Ondřej Čelůstkan tilalle. == Lähteet == Luokka:Tšekkiläiset jalkapalloilijat Luokka:Vuonna 1992 syntyneet Luokka:Elävät henkilöt
Iirikit

Iirikit (Rhodohypoxis) on iirikkikasvien (Hypoxidaceae) heimoon kuuluva kasvisuku. Sukuun kuuluu kuusi lajia. Iirikkien suku yhdistetään toisinaan helotähtien (Hypoxis) sukuun. == Lajeja == * Rhodohypoxis baurii – iirikki * Rhodohypoxis deflexa * Rhodohypoxis incompta * Rhodohypoxis milioides * Rhodohypoxis rubella * Rhodohypoxis thodiana == Lähteet == == Aiheesta muualla == * Finto, Kassu – Kasvien suomenkieliset nimet: Rhodohypoxis Luokka:Iirikkikasvit
Verneri Salovirta

Werner (Verneri) Salovirta, sukunimi aik. Marckström (1. toukokuuta 1883 Suojärvi – 27. kesäkuuta 1936 Muddusjärvi, Inari) oli suomalainen metsänvartija ja itseoppinut Lapin maisemakuvistaan tunnettu taidemaalari. Lapin-maalari, jonka Lappi lumosi ja joka löysi hautansa Lapissa, Lahti, 20.04.1937, nro 44, s. 3, Kansalliskirjaston digitaaliset aineistot Salovirta, jonka isä oli metsänhoitajana Suojärvellä valmistui metsänvartijaksi Evon metsänvartijakoulusta vuonna 1906. Hän oli sitten metsänvartijana eri yhtiöitten ja valtion palveluksessa vuoteen 1918 saakka. Salovirta osallistui Suomen sisällissotaan 15. jääkäripataljoonassa. Hän kävi suojeluskuntien päällystökoulun vuonna 1920 ja oli sitten Pylkönmäen suojeluskunnan paikallispäällikkönä vuoteen 1921 saakka. Keväällä 1921 hän muutti Okeroisiin Lahden lähelle ja oli valtion palveluksessa metsätyönjohtajana vuoteen 1925, jolloin hän erosi tehtävästä sairauden takia. Salovirta oli harrastanut maalausta sivutoimisesti jo vuodesta 1915 lähtien ja vuonna 1926 hän ryhtyi täyspäiväiseksi taidemaalariksi. Hän sai ensimmäiset vaikutteensa taidemaalari Gabriel Engbergiltä vuosien 1914 ja 1915 tienoilla. Salovirta teki ensimmäisen matkansa Lappiin kesällä 1926 ja tämän jälkeen hän oli Lapissa jokaisena kesänä sekä talvella 1929–1930, 1931–1932 ja 1935–1936. Salovirta piti yksityisnäyttelyitä Lahdessa 1928, 1930 ja 1934. Hän maalasi maisemamaalauksia aluksi Okeroisten maisemista ja sitten useina kesinä Lapissa. Salovirta oli myös harrastajanäyttelijä ja hän näytteli Lahden teatterissa 1927–1928. Hän kirjoitti lisäksi novelleja, kertomuksia ja näytelmiä. Salovirran näytelmistä tunnetuin oli satunäytelmä "Elävä miekka", jota esitettiin Viipurin teatterissa. Salovirran vene kaatui myrskyssä 27. kesäkuuta 1936 hänen ollessaan kalastusmatkalla Inarin Muddusjärvellä. Salovirta oli lähtenyt asunnostaan Inarin Haapalasta tarkoituksenaan vierailla Muddusjärven rannalla asuneen tuttavansa puutarhuri Yrjö Aholan luona. Veneen kaaduttua Salovirta ui pitkän matkaa uistinsiima jalkoihin sotkeutuneena mutta uupui noin 100 metrin päässä rannasta ja hukkui. Salovirran ruumis löydettiin 4. heinäkuuta ja hänet haudattiin Inariin. Kuolemaan päättynyt kalastusmatka Inarissa, Helsingin Sanomat, 05.07.1936, nro 177, s. 11, Kansalliskirjaston digitaaliset aineistotYksinäinen taidemaalari hukkui kalastusmatkalla Lapissa, Vaasa, 10.07.1936, nro 182, s. 3, Kansalliskirjaston digitaaliset aineistotTaiteilija V. Salovirran hukkuminen, Lahti, 11.07.1936, nro 76, s. 3, Kansalliskirjaston digitaaliset aineistot Lahden Taideyhdistys järjesti huhtikuussa 1937 taiteilijoiden B. B. Alancon ja Verneri Salovirran muistonäyttelyn Lahden lyseossa.B. B. Alancon ja Verneri Salovirran muistonäyttely Lahden lyseossa 18. - 22.4.1937, Lahti, 20.04.1937, nro 44, s. 2, Kansalliskirjaston digitaaliset aineistot == Lähteet == Luokka:Suomalaiset taidemaalarit Luokka:Vuonna 1883 syntyneet Luokka:Vuonna 1936 kuolleet
Anacridium aegyptium

Anacridium aegyptium on heinäsirkkojen (Acrididae) heimoon kuuluva hyönteislaji. == Koko ja ulkonäkö == Anacridium aegyptium voi kasvaa korkeintaan kahdeksan senttimetrin mittaiseksi, mutta yleensä naaraan pituus on enintään 6,5 senttimetriä ja koiraan enintään 3,5 senttimetriä. Liitäessään laji näyttää huomattavasti suurikokoisemmalta, jopa pienen linnun kokoiselta. Täysikasvuinen Anacridium aegyptium on yleensä harmaa, ruskea tai oliivinvärinen vaihtelevilla kuvioilla. Myös vihreitä yksilöitä tavataan toisinaan, mutta tämä on harvinaisempaa. Värityksensä avulla laji sulautuu helposti ympäristöönsä. Tuntosarvet ovat molemmilla sukupuolilla suhteellisen lyhyet ja vankkarakenteiset. Silmissä on pystysuoria raitoja. Siivet taittuvat lepotilassa vartaloa pitkin ja ulottuvat vain hieman sen ulkopuolelle. == Levinneisyys ja elinympäristö == Anacridium aegyptiumia tavataan Välimeren valtioista, Pohjois-Afrikasta sekä mahdollisesti Euroopan puoleisen Venäjän eteläosista. Sen elinympäristöä ovat lämpimät ja kuivat alueet, jotka sisältävät usein puita ja pensaita. Laji voi elää myös hedelmätarhoissa ja puutarhoissa, mutta se ei aiheuta niissä juurikaan vahinkoa. == Ravinto ja elintavat == Anacridium aegyptium käyttää ravinnokseen erilaisia lehtiä. Laji viettää suuren osan ajastaan piileskellen oksien, puiden, pensaiden ja lehvistön seassa. Häirittynä se voi liitää siipiensä avulla tai hypätä vahvoilla takajaloillaan toiseen paikkaan. Laji on aktiivinen ympäri vuoden ja elää 1 500 metrin korkeudessa merenpinnasta. Anacridium aegyptium lisääntyy keväällä. Naaras laskee munat maaperän pinnan alle, jossa ne kuoriutuvat. Nymfit voivat olla väritykseltään monenvärisiä, jopa oransseja. Tässä kehitysvaiheessa siivet ovat vielä hyvin pieniä. == Lähteet == Luokka:Heinäsirkat
Andhadhun

Andhadhun (suom. ”Sokeasti”), televisioesityksessä Surman sävel, on vuonna 2018 ensi-iltansa saanut intialainen hindinkielinen mustan komedian rikostrilleri. Sen on ohjannut Sriram Raghavan ja pääosia näyttelevät Tabu, Ayushmann Khurrana ja Radhika Apte. Elokuva kertoo sokeasta pianistista, joka tahattomasti joutuu sotketuksi entisen elokuvanäyttelijän murhaan. Suomen televisiossa elokuva on esitetty Yle Teema & Fem -kanavalla. == Näyttelijät == == Soundtrack == == Vastaanotto == Box Office India julisti Andhadhunin ”hitiksi”. == Arviot == *Hindustan Times: *Seura: *The Times of India: *The Indian Express: *Helsingin Sanomat: == Palkinnot == Päivämäärä Palkinto Kategoria Saaja Tulos 16\. joulukuuta 2018 Screen Awards Paras ohjaus Sriram Raghavan Paras käsikirjoitus Arijit Biswas, Sriram Raghavan, Pooja Ladha Surti Paras leikkaus Pooja Ladha Surti Paras äänisuunnittelu Madhu Apsara 16\. helmikuuta 2019 Asiavision Awards Paras miesnäyttelijä (kriitikkopalkinto) Ayushmann Khurrana (myös elokuvasta Badhaai Ho) 19\. maaliskuuta 2019 Zee Cine Awards Paras miesnäyttelijä (katsojien valinta) Ayushmann Khurrana Paras naisnäyttelijä negatiivisessa roolissa Tabu Paras leikkaus Pooja Ladha Surti Paras elokuvakirjoitus Arijit Biswas, Pooja Ladha Surti, Sriram Raghavan, Yogesh Chandekar, Hemanth M. Rao Paras taustamusiikki Daniel B. George 23\. maaliskuuta 2019 Filmfare Awards Paras elokuva Andhadhun – Viacom18 Motion Pictures, Matchbox Pictures (Kewal Garg and Sanjay Routary), Sriram Raghavan Paras elokuva (kriitikkopalkinto) Sriram Raghavan Paras ohjaus Paras miespääosa Ayushmann Khurrana Paras miesnäyttelijä (kriitikkopalkinto) Paras naispääosa Tabu Paras naisnäyttelijä (kriitikkopalkinto) Paras käsikirjoitus Sriram Raghavan, Arijit Biswas, Pooja Ladha Surti, Yogesh Chandekar, Hemanth M. Rao Paras leikkaus Pooja Ladha Surti Paras äänisuunnittelu Madhu Apsara Paras taustamusiikki Daniel B. George 9\. elokuuta 2019 National Film Awards Paras hindinkielinen elokuva Andhadhun Paras sovitettu käsikirjoitus Paras miespääosa Ayushmann Khurrana 18\. syyskuuta 2019 International Indian Film Academy Awards Paras tarina Andhadhun Paras ohjaus Sriram Raghavan Paras miespääosa Ayushmann Khurrana Paras naispääosa Tabu Paras naissivuosa Radhika Apte 22\. marraskuuta 2019 Bandung Film Festival Kunnianarvoisat maahantuodut elokuvat Andhadhun 4\. joulukuuta 2019 AACTA Awards Paras aasialainen elokuva Sriram Raghavan, Sanjay Rautray, Keval Garg == Uudelleenfilmatisoinnit == Elokuvasta on tehty telugunkielinen versio Maestro, malajalaminkielinen versio Bhramam ja tamilinkielinen versio Andhagan. == Lähteet == == Aiheesta muualla == * Luokka:Vuoden 2018 intialaiset elokuvat Luokka:Intialaiset jännityselokuvat Luokka:Intialaiset rikoselokuvat Luokka:Mustan komedian elokuvat Luokka:Hindinkieliset elokuvat
Surrounded by Time

Surrounded by Time on Tom Jonesin studioalbumi, joka julkaistiin 23. huhtikuuta 2021. == Kappaleet == # # # # # # # # # # # # === Japanin bonuskappale === # * == Arvostelut == * Soundi: Levyarvio: Teräsvaari, tiikeri ja taistelija – Kasikymppinen Tom Jones näyttää yhä nuoremmille mallia kuinka lauluja tulkitaan Viitattu 5.7.2021. == Lähteet == Luokka:Tom Jonesin albumit Luokka:Vuoden 2021 albumit
Dina Meyerin filmografia

Tämä on Dina Meyerin filmografia. == Elokuvat == Vuosi Nimi Rooli 1993 Strapped tavaran­toimittaja 1995 Johnny Mnemonic – kuoleman kuriiri Jane 1996 Viimeinen lohikäärme Kara 1997 Starship Troopers – Universumin sotilaat Dizzy Flores 1998 Poodle Springs Laura Parker-Marlowe 1999 Bats Sheila Casper 2000 Stranger Than Fiction Emma Scarlett 2000 Nowhere Land Monica 2001 Time Lapse Kate 2002 D-Tox Mary 2002 Miljoonan taalan mies Bootsie Cavander 2002 Unspeakable Diana Purlow 2002 Deadly Little Secrets Stephanie Vincent 2002 Star Trek: Nemesis Donatra 2003 The Movie Hero Elizabeth Orlando 2004 Saw Allison Kerry 2004 Deception Erin 2005 Wild Things: Diamonds in the Rough Kristen Richards 2005 Crimes of Passion Rebecca Walker 2005 Saw II Allison Kerry 2005 His and Her Christmas Liz Madison 2005 The Receipt Venus 2006 Saw III Allison Kerry 2006 Crazy Eights Jennifer Jones 2006 Imaginary Playmate Suzanne 2007 Decoys II Alana Geisner 2007 Saw IV Allison Kerry 2008 Riddles of the Sphinx Jessica 2008 The Boy Next Door Sara Wylde 2009 Balancing the Books Julia 2009 The Lost Mira 2009 Web of Desire Suzanne 2009 Fatal Secrets Julia 2010 Piraija Paula 2012 Under­tow Toby French 2013 Dead in Tombstone Calathea Massey 2013 The Wrong Woman Kay 2014 Clarity Sharon 2014 Christmas in Palm Springs Jessica Brady 2015 Truth & Lies Allison 2015 Lethal Seduction Carissa Kensington 2015 Golden Shoes Kathleen Larou 2015 A Dogwalker’s Christmas Tale Missy Paxton 2016 Fortune Cookie Hoskins 2016 AmeriGeddon Kelly 2016 Fishes ’n Loaves: Heaven Sent Mary Louise Michaels 2017 Starship Troopers: Traitor of Mars Dizzy Flores 2019 Line of Duty Ruth Carter == Televisio == Vuosi Sarja Rooli Jaksot 1993–1994 Beverly Hills 90210 Lucinda Nicholson 12 1997 Frendit Kate Miller 1997 Michael Hayes Rebecca Klein ”Episode One” 1998 Ally McBeal Anna Flint ”Forbidden Fruits” 2000 Secret Agent Man Holiday 12 2002 Mullan alla The Widow ”Someone Else’s Eyes” 2002 Äärirajoilla Rachel Harris ”Memories” 2002–2003 Batmanin tytär Barbara Gordon 14 2003 Miss Match Lauren Logan 2004–2011 C.S.I. Meg Cunningham / Anne-Marie Tolsom ”Swap Meet” ”The List” 2005–2006 Pahan tytär Amber Hargrove 13 2006 Varas (Thief) Wanda Atwater ”Pilot” 2008 Monk Sally Larkin ”Mr. Monk Gets Hypnotized” 2009 Muodon vuoksi Roxy St. James ”Roxy St. James” 2009 Burn Notice Burn Notice ”Sins of Omission” 2010 Mentalist Abigail Barge ”Red Herring” 2010 Castle Lady Irena ”The Mistress Always Spanks Twice” 2010 NCIS Rikostutkijat Holly Snow ”Jet Lag” ”Guilty Pleasure” 2010 Scoundrels Nina Hong 2010 Glades Patricia Dixon ”Second Chance” 2011 Charlien enkelit (Charlie’s Angels) Jennifer Rice ”Angels in Paradise” 2011–2012 90210 Sheila 2012 Criminal Minds – FBI-tutkijat Regina Lampert ”Unknown Subject” 2014 Sequestered Helen Bennett 12 == Lähteet == * . Viitattu 5.7.2021. == Aiheesta muualla == * * Luokka:Filmografiat
Abraham Indrenius nuorempi

Abraham Indrenius nuorempi (5. marraskuuta 1736 Ruovesi – 3. tammikuuta 1796 Keuruu) oli suomalainen kirkkoherra.Yrjö Kotivuori, Ylioppilasmatrikkeli 1640–1852: Abraham Indrenius. Verkkojulkaisu 2005. Luettu 5.7.2021.Keuruun vanha kirkko 250 vuotta. Keuruun museon verkkojulkaisu, kirjoittajat Hanne Rokkonen ja Orvokki Vääriskoski Indreniuksen vanhemmat olivat Keuruun kirkkoherra Abraham Indrenius vanhempi (1711–1770) ja Katarina Elisabet Pacchalenius. Hän kävi Turun katedraalikoulua ja pääsi ylioppilaaksi Turussa 1751. Indrenius valmistui filosofian maisteriksi Turun akatemiasta 1757 ja hänet vihittiin papiksi Turun hiippakunnassa 1759. Maisterinväitöskirjansa Indrenius kirjoitti professori Pehr Kalmin ohjauksessa, väitöskirja Enfaldiga tanckar wisande hwad en präst kan bidraga til oeconomiens uphjelpande käsitteli sitä mitä pappi voisi tehdä talouden kohentamiseksi. Indrenius oli Messukylän kirkkoherran apulaisena 1759–1766, Vehmaan kappalaisena 1766–1772 ja Keuruun kirkkoherrana 1772–1796. Hän oli saarnaajana pappeinkokouksessa Turussa 1773. Indrenius antoi 1782 tuomiokapitulille selityksen Pihlajaveden saarnahuoneen valmistumisesta. Pyytämiensä lisätietojen jälkeen kapituli tuli siihen tulokseen, että rakennus on pikemminkin kirkko kuin saarnahuone ja antoi Indreniukselle huomautuksen. Tuomiokapituli kanteli asiasta Vaasan läänin maaherralle Carl Fridrik Krabbelle, jotta muuallakin esiintynyt vastaava omavaltaisuus saataisiin loppumaan. Vaikka kirkkoa ei ollut vihitty, sitä käytettiin kuitenkin vuoteen 1787 asti, jolloin vihkiminen jumalanpalveluspaikaksi lopulta toimitettiin ja pihlajavetiset saivat oman kirkon. 1820-luvulle asti Pihjalajavedellä ei ollut omaa pappia, vaan Keuruun papit kävivät pitäjässä joka kolmas tai neljäs pyhä. Abraham Indrenius oli naimisissa vuodesta 1775 Kristina Elisabet Idmanin kanssa, jonka isä oli Huittisten kirkkoherra Nils Idman nuorempi. Heidän poikansa Abraham Niklas Indrén (1776–1820) omisti Moksun talon Ähtärissä. Tytär Anna Magdalena Indrén (k. 1845) oli naimisissa Tervakosken paperitehtaan perustajan kamarineuvos Gustaf Georg Nordenswanin (1774–1853) kanssa. Abraham Indreniuksen veli Anders Indrenius (1734–1805) oli Kurun kappalaisena vuodesta 1773 lähtien. Hän kirjoitti 1776 Tidningar Utgifne af et Sällskap i Åbo–lehteen viisiosaisen kertomuksen Keuruun pitäjästä. == Julkaisuja == * Vaatimattomia ajatuksia siitä mitä pappi voisi tehdä taloutemme kohentamiseksi ; alkuperäisen ruotsinkielisen professori Pietari Kalmin johdolla v. 1757 ilmestyneen akateemisen väitöskirjan ensimmäinen suomenkielinen laitos ; suomennos Kaarina Kaskimies ; johdannon kirj. ja toimitustyön suorittanut Einari Kaskimies. Myynti- ja mainoskoulu, Helsinki 1966 == Lähteet == == Aiheesta muualla == * Indreniuksen väitöskirja Enfaldiga tanckar wisande hwad en präst kan bidraga til oeconomiens uphjelpande digitoituna Doriassa Luokka:Suomen evankelis- luterilaisen kirkon papit Luokka:Vuonna 1736 syntyneet Luokka:Vuonna 1796 kuolleet